钦定古今图书集成/理学汇编/学行典/第072卷 > 礼记 > 《乐记》
## 钦定古今图书集成/理学汇编/学行典/第072卷 > 礼记 > 《乐记》

“人生而静”，天之性也；“感于物而动”，性之欲也。

〈陈注〉刘氏曰：“人生而静者，喜怒哀乐未发之中，天命之性也。感于物而动，则性发而为情也。”

又

“著不息”者，天也；著不动者，地也。一动一静者，天地之
闲也。

〈陈注〉应氏曰：“昭著不息者，天之所以为天。昭著不动者，地之所以为地。著不动者，藏诸用也。著不息者，显诸仁也。天地之闲，不过一动一静而已。”